bombman/thwiki-2026-super-clean-5k huggingface dataset:
สุลต่านสุลัยมานแห่งจักรวรรดิออตโตมัน สุลต่านสุลัยมานแห่งจักรวรรดิออตโตมัน (ภาษาตุรกีออตโตมัน: سليمان “Sulaymān”; หรือมักจะเป็น Kanuni Sultan Süleyman; 6 พฤศจิกายน ค.ศ. 1494 - 5/6 กันยายน ค.ศ. 1566) สุลัยมานทรงเป็นประมุขของจักรวรรดิออตโตมันแห่งราชวงศ์ออสมันระหว่างปี ค.ศ. 1520 จนเสด็จสวรรคตเมื่อต้นเดือนกันยายนปี ค.ศ. 1566 สุลัยมานทรงเป็นสุลต่านองค์ที่ 10 และเป็นสุลต่านที่ทรงราชย์นานที่สุดของจักรวรรดิออตโตมัน เป็นเวลานานถึง 46 ปี พระองค์ทรงเป็นที่รู้จักกันในโลกตะวันตกว่า 'สุลต่านสุลัยมานผู้ยิ่งใหญ่' หรือเทียบกับภาษาไทยว่า 'สุลต่านสุลัยมานมหาราช' และในโลกตะวันออก ทรงเป็นที่รู้จักกันว่า 'ผู้พระราชทานกฎหมาย' (ในภาษาตุรกีว่า “Kanuni” และ ภาษาอาหรับ “القانونى” (al‐Qānūnī) เพราะพระราชกรณียกิจในการปฏิรูประบบกฎหมายของจักรวรรดิออตโตมัน สุลต่านสุลัยมานเสด็จพระราชสมภพเมื่อวันที่ 6 พฤศจิกายน ค.ศ. 1494 ที่ทราบซอนในประเทศตุรกี ทรงเป็นพระราชโอรสในสุลต่านเซลิมที่ 1 และ ฮาฟซา ฮาทุน (Hafsa Hatun) ทรงเสกสมรสตามกฎหมายกับร็อกเซลานา หรือเฮอร์เรมสุลต่าน พระองค์เสด็จสวรรคตเมื่อราววันที่ 5/6 กันยายน ค.ศ. 1566 ที่ Szigetvár ในประเทศฮังการีปัจจุบัน หลังจากพระองค์เสด็จสวรรคต พระราชโอรสของพระองค์กับเฮอร์เรมสุลต่านก็ขึ้นครองราชย์เป็นสุลต่านเซลิมที่ 2 (อ่านต่อ...) บทความคัดสรรก่อนหน้านี้: สถานีอวกาศนานาชาติ – การเสียกรุงศรีอยุธยาครั้งที่สอง – กษัตริย์อาเธอร์ ที่เก็บถาวร – บทความคัดสรรอื่น ๆ
ฟุตซอลเอฟเอคัพ (Futsal FA Cup) เป็นการแข่งขันฟุตซอลในประเทศไทย โดยมีเป็นการแข่งขันแบบแพ้คัดออก เริ่มจัดขึ้นมาครั้งแรกใน พ.ศ. 2553 ภายใต้ชื่อ 'ยูเมะพลัส ฟุตซอล เอฟเอคัพ' ซึ่งในปี พ.ศ. 2555 นี้นั้น ทางสมาคมฟุตบอลแห่งประเทศไทย (ในพระบรมราชูปถัมภ์) ได้มอบหมายให้ทาง บริษัท กานต์มณี เน็ตเวิร์ค จำกัด เป็นผู้รับสิทธิ์จัดการแข่งขันแต่เพียงผู้เดียว โดยจะเริ่มทำการแข่งขันตั้งแต่วันที่ 21 พฤศจิกายน 2555 เป็นต้นไป ลักษณะการแข่งขันของเอฟเอคัพ จะมีการให้ทีมฟุตซอลระดับขาจร หรือทีมฟุตซอลที่ยังไม่ได้มีการทำทีมแบบจริงจัง มาแข่งแบบแพ้คัดออกก่อน เพื่อหาทีมที่ดีที่สุด 16 ทีมพบกับอีก 16 ทีมจากไทยแลนด์ฟุตซอลลีกต่อไปจนกว่าจะหาผู้ชนะเพียงหนึ่งทีม ผลการแข่งขันในแต่ละปี ปี ชนะเลิศ ผลการแข่งขัน รองชนะเลิศ สนาม 2553 ธอส. อาร์แบค ชนะจุดโทษ 8-7 (ในเวลาเสมอ 4-4) การท่าเรือฯ เอ็มซีซี ฮอลล์ เดอะมอลล์ งามวงศ์วาน 2554 ธอส. อาร์แบค 5-4 ราชนาวี เอ็มซีซี ฮอลล์ เดอะมอลล์ งามวงศ์วาน 2555–2556 ราชนาวี 4-1 แคท เอฟซี แฟชั่นไอส์แลนด์ รามอินทรา 2557 ชลบุรี บลูเวฟ 3-2 แบงค็อก เอฟซี แฟชั่นไอส์แลนด์ รามอินทรา 2558 ชลบุรี บลูเวฟ 3-2 การท่าเรือฯ แฟชั่นไอส์แลนด์ รามอินทรา 2560 แบงค็อก บีทีเอส ชนะจุดโทษ 9-8 (ในเวลาเสมอ 1-1) กรมทางหลวง แฟชั่นไอส์แลนด์ รามอินทรา 2561 การท่าเรือ เอเอสเอ็ม ชนะจุดโทษ 2-1 (ในเวลาเสมอ 5-5) ชลบุรี บลูเวฟ แฟชั่นไอส์แลนด์ รามอินทรา 2562 ชลบุรี บลูเวฟ ชนะจุดโทษ 6-5 (ในเวลาเสมอ 2-2) การท่าเรือ เอเอสเอ็ม แฟชั่นไอส์แลนด์ รามอินทรา อ้างอิง Umay+ Futsal F.A. Cup 2012-2013 Start+ Zinc Futsal F.A. Cup 2014-2015 ไทยฟุตซอลเอฟเอคัพ
สนามกีฬาซิตีออฟแมนเชสเตอร์ สนามกีฬาซิตีออฟแมนเชสเตอร์ เป็นสนามกีฬาในเมืองแมนเชสเตอร์ เป็นสนามกีฬาเหย้าของสโมสรฟุตบอลแมนเชสเตอร์ซิตี เป็นสนามกีฬาใหญ่เป็นอันดับ 5 ของทีมพรีเมียร์ลีก และใหญ่เป็นอันดับ 12 ในสหราชอาณาจักร มีจำนวนที่นั่ง 47,805 ที่ เดิมทีสนามกีฬามีวัตถุประสงค์สำหรับเป็นสนามแข่งกีฬาหลักในกีฬาโอลิมปิกฤดูร้อน 2000 ที่สหราชอาณาจักรพลาดการประมูลไป จนได้ชนะการประมูลในการแข่งขันกีฬาเครือจักรภพ 2002 หลังจบการแข่งขันได้ลดความจุสนามจาก 80,000 คน ไปเป็น 50,000 คน สนามแห่งนี้ก่อสร้างโดยเลียงคอนสตรักชัน ด้วยงบประมาณ 112 ล้านปอนด์ โดยออกแบบโดยอารัปสปอร์ต เพื่อแน่ใจว่าจะไม่ใช่โครงการที่เสี่ยง แมนเชสเตอร์ซิตีจึงตัดสินใจรับสนามกีฬาแห่งนี้แทนที่สนามกีฬาเก่า เมนโรด ทันทีที่การแข่งขันจบลง ก็ได้มีการเพิ่มที่นั่งลดหลั่นเจาะลงไปในลู่วิ่งเดิม การปรับปรุงนี้ทางสภาเทศบาลเมืองแมนเชสเตอร์จ่ายไป 22 ล้านปอนด์ และแมนเชสเตอร์ซิตีจ่ายเพิ่มอีก 20 ล้านปอนด์ และเพิ่มที่จำหน่ายเครื่องดื่ม ร้านอาหาร และพื้นที่สันทนาการอื่น สโมสรย้ายเข้ามาใช้สนามแห่งใหม่ระหว่างช่วงฤดูร้อน ค.ศ. 2003 (อ่านต่อ...) บทความคัดสรรก่อนหน้านี้: สุลต่านสุลัยมานแห่งจักรวรรดิออตโตมัน – สถานีอวกาศนานาชาติ – การเสียกรุงศรีอยุธยาครั้งที่สอง ที่เก็บถาวร – บทความคัดสรรอื่น ๆ
โอเฟอไรส์เซิล เป็นจังหวัดในประเทศเนเธอร์แลนด์ ตั้งอยู่ตอนกลาง-ตะวันออกของประเทศ ความหมายของชื่อคือ 'พื้นที่แนวแม่น้ำไอส์เซิล' ซึ่งเป็นมุมมองจากราชรัฐมุขนายกยูเทรกต์ผู้ปกครองในสมัยกลาง เมืองหลักของจังหวัดคือเมืองซโวลเลอ และเมืองที่ใหญ่ที่สุดคือเมืองเอ็นสเคอเด ณ ปี ค.ศ. 2019 จังหวัดนี้มีประชากร 1,162,215 คน ประวัติศาสตร์ ในอดีต โอเฟอไรส์เซิล เป็นที่รู้จักในชื่อ โอเฟอสติชท์ (Oversticht) ซึ่งรวมดินแดนบางส่วนของจังหวัดเดรนเทอในปัจจุบันด้วย ต่อมาในปี ค.ศ. 1336 ได้กลายเป็นส่วนหนึ่งของดัชชีแห่งเกลเดอร์ส แต่ไม่นานนักก็ถูกยึดโดยราชรัฐมุขนายกยูเทรกต์ในปี ค.ศ. 1347 อย่างไรก็ตาม ราชรัฐตกอยู่ภายใต้อำนาจของจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ในปี ค.ศ. 1528 ซึ่งได้สถาปนาตนขึ้นเป็นขุนนางแห่งโอเฟอไรส์เซิล อันเป็นชื่อในภาษาละตินของโอเฟอสติชท์ ต่อมา ชาวดัตช์รวมตัวกันต่อต้านการปกครองของสเปนที่มีพระเจ้าเฟลิเปที่ 2 เป็นผู้สืบทอดราชสมบัติต่อจากพระราชบิดา และชาวโอเฟอไรส์เซิลได้เข้าร่วมกับสาธารณรัฐดัตช์ในช่วงสงคราม 80 ปีที่มีเป้าหมายเพื่อประกาศเอกราชจากสเปนในครั้งนี้ด้วย และได้รับเอกราชในปี ค.ศ. 1648 หลังจากนั้น เนเธอร์แลนด์ถูกฝรั่งเศสยึดครองในปี ค.ศ. 1795 และโอเฟอไรส์เซิลได้กลายเป็นจังหวัดหนึ่งของประเทศฝรั่งเศส (départements) โดยรวมเข้ากับเดรนเทอกลายเป็นจังหวัดโอเฟอไรเซิลอย่างเป็นทางการในปี ค.ศ. 1801 ต่อมาเมื่อจักรพรรดินโปเลียนพ่ายแพ้ในสงครามเมื่อปี ค.ศ. 1814 เนเธอร์แลนด์ได้รับเอกราชอีกครั้งและได้สถาปนาราชอาณาจักรเนเธอร์แลนด์ขึ้น และจังหวัดโอเฟอไรส์เซิลก็ถูกผนวกเป็นจังหวัดหนึ่งของประเทศอีกครั้ง ก่อนจะโดยกองทัพนาซี เยอรมนีเข้ายึดครองในช่วงสงครามโลกครั้งที่สองเมื่อเดือนพฤษภาคม ค.ศ. 1940 และได้รับการปลดปล่อยในเดือนเมษายน ค.ศ. 1945 ภูมิศาสตร์ จังหวัดโอเฟอไรส์เซิลมีอาณาเขตทางตะวันออกติดกับรัฐนีเดอร์ซัคเซินและรัฐนอร์ทไรน์-เว็สท์ฟาเลินของประเทศเยอรมนี ทางใต้ติดกับจังหวัดเกลเดอร์ลันด์ ทางตะวันตกติดกับจังหวัดเฟลโฟลันด์และฟรีสลันด์ ส่วนทางเหนือติดกับจังหวัดเดรนเทอ สามารถแบ่งพื้นที่จังหวัดออกเป็น 3 ภูมิภาคหลักๆ ได้แก่ ภูมิภาคโคปฟอนโอเฟอไรส์เซิล(ทางตะวันตกเฉียงเหนือ) ภูมิภาคซัลลันด์(ตอนกลาง) และภูมิภาคทเว็นเตอ(ทางตะวันออก) มีเมืองหลวงคือ ซโวลเลอ และมีเมืองใหญ่เมืองอื่นได้แก่ อัลเมโล เดเวนเตอร์ เฮงเงโล และเอ็นสเคอเด พื้นที่ทางตะวันออกเฉียงใต้ของประเทศมีลักษณะเป็นดินทรายและมีแม่น้ำไหลทั่วบริเวณ เช่นแม่น้ำเรกเกอ แม่น้ำดิงเกล และสายอื่นๆ ทางตะวันตกเฉียงเหนืออุดมไปด้วยตะกอนและโคลนของแม่น้ำ ในอดีตเคยเป็นป่าพรุมาก่อน (ปัจจุบันหลงเหลืออยู่ไม่มาก) จุดสูงสุดของจังหวัดอยู่ที่เขาทันเคนเบิร์ก สูงจากระดับน้ำทะเลเพียง 85 เมตร การคมนาคม มีทางด่วนตัดผ่านจังหวัดโอเฟอไรส์เซิลทั้งสิ้น 3 เส้นหลักได้แก่ A1, A28 และ A35 ส่วนระบบรถไฟนั้น มีสถานีหลักอยู่ที่สถานีซโวลเลอในเมืองซโวลเลอ สถานีเฮงเงโลและสถานีเอ็นสเคอเดที่เป็นจุดเชื่อมต่อรถไฟระหว่างประเทศกับประเทศเยอรมนี ในอดีตเคยมีท่าอากาศยานเอ็นสเคอเด ทเวนเตอด้วย แต่ได้มีการยกเลิกไป โอเฟอไรส์เซิล
in London 2012 |การชกมวยสากลสมัครเล่นชายในรุ่นไลท์ฟลายเวท (ในภาพคือ แก้ว พงษ์ประยูร (ไทย) เป็นฝ่ายชนะ การ์โลส กีโป (เอกวาดอร์) การแข่งขันมวยสากลสมัครเล่นรุ่นไลท์ฟลายเวทชายในโอลิมปิกฤดูร้อน 2012 ซึ่งจัดในกรุงลอนดอน จัดระหว่างวันที่ 31 กรกฎาคมถึง 12 สิงหาคมที่ศูนย์จัดแสดงเอ็กซ์เซล รูปแบบการแข่งขัน เช่นเดียวกับรายการแข่งขันมวยสากลสมัครเล่นทั้งหมดในโอลิมปิก การแข่งขันจะเป็นทัวร์นาเมนต์แบบแพ้คัดออก รายการนี้จะประกอบด้วยนักมวย 26 คนที่ผ่านการคัดเลือกเข้าแข่งขันผ่านทัวร์นาเมนต์คัดเลือกหลายทัวร์นาเมนต์ซึ่งจัดขึ้นใน พ.ศ. 2554 และ 2555 การแข่งขันเริ่มด้วยรอบแรกในวันที่ 31 กรกฎาคม โดยจะลดจำนวนผู้เข้าแข่งขันลงเหลือ 16 คน และจะสรุปด้วยรอบชิงชนะเลิศในวันที่ 11 สิงหาคม ด้วยมีนักมวยน้อยกว่า 32 คนในการแข่งขัน นักมวยจำนวนหนึ่งจะชนะบายในรอบแรก ผู้แพ้ในรอบรองชนะเลิศทั้งสองคนจะได้เหรียญทองแดง ดังนั้น จึงไม่มีการแข่งขันอีกหลังแพ้รอบรองชนะเลิศ แต่ละแมตช์มีสามยก ยกละสามนาที ซึ่งนักมวยจะได้รับแต้มทุกครั้งที่ชกเข้าเป้าหัวหรือร่างกายท่อนบนของคู่แข่ง นักมวยที่มีแต้มมากกว่าในตอนท้ายเป็นผู้ชนะ หากนักมวยถูกน็อกลงไปกับพื้นและไม่สามารถลุกขึ้นได้เมื่อกรรมการนับถึง 10 แล้ว แมตช์นั้นจะยุติและคู่แข่งจะเป็นฝ่ายชนะ กำหนดการ เวลาทั้งหมดเป็นเวลาออมแสงอังกฤษ (UTC+1) วันที่ เวลา รอบ อังคาร 31 กรกฎาคม 2555 13:30 & 20:30 32 คนสุดท้าย เสาร์ 4 สิงหาคม 2555 13:30 & 20:30 16 คนสุดท้าย พุธ 8 สิงหาคม 2555 20:30 ก่อนรองชนะเลิศ ศุกร์ 10 สิงหาคม 2555 13:30 รองชนะเลิศ เสาร์ 11 สิงหาคม 2555 20:30 ชิงชนะเลิศ ผลการแข่งขัน เหรียญรางวัล ไลท์ฟลายเวทชาย(49 กก.) การแข่งขัน อ้างอิง ลไท์ฟลายเวทชาย
ประมาณบ่ายสองครึ่ง วันจันทร์ที่ 10 กันยายน ที่จะถึงนี้ นศ.ศิลปากร วิชาศิลปะตะวันตกศตวรรษที่ยี่สิบ จะเรียนรู้วิธีการใช้วิกิพีเดียและจะมีการแก้ไขรวมถึงเพิ่มบทความใหม่เกี่ยวกับศิลปะตะวันตกในยุคดังกล่าว จึงขอแจ้งผู้ดูและและชาววิกิพีเดียทุกท่านมา ณ ที่นี้่ก่อนครับ / โดยทีมผู้อบรม (ซึ่งมีผมอยู่ด้วย) จะพยายามไกด์ให้นศ.รู้ว่าฟอร์แมตของวิกิพีเดียไทยเป็นอย่างไร และค่อยๆ ช่วยกันปรับแก้ให้เข้ากับมาตรฐานของวิกิพีเดียไทย ถ้าพบว่ามีการละเมิดกฎหรือทำอะไรผิดไปจากที่ควรจะทำ สามารถแนะนำได้ทันทีครับ ทั้งทางหน้าพูดคุยของบทความหรือการแจ้งเตือนเป็นรายผู้ใช้ / คิดว่าบทความที่จะแก้จะอยู่ที่ประมาณ 20-30 บทความครับ / ขอบคุณครับ -- bact' 01:09, 7 กันยายน 2555 (ICT) กลุ่มบทความที่จะแก้กันจะมีประมาณนี้ครับ อิมเพรสชันนิซึมยุคหลัง, อิมเพรสชันนิซึม, ดาดา, เซอร์เรียลลิซึม, ศิลปะเค้าโครง, :en:Productivism (art), ป๊อปอาร์ต -- bact' 01:20, 7 กันยายน 2555 (ICT) ยินดีที่มีการแนะนำวิกิพีเดียภาษาไทยให้กับนักศึกษาครับ และยินดีที่คุณ bact' กลับมาช่วยเขียนบทความอีกครั้งครับ --taweethaも (พูดคุย) 19:06, 7 กันยายน 2555 (ICT) รับทราบค่ะ --Tinuviel talk 11:55, 8 กันยายน 2555 (ICT) วันนี้ดูท่าทางไม่ค่อยมีการเปลี่ยนแปลงมากเท่าไหร่ น่าจะจบแล้วใช่ไหมครับ ไม่มีวันอื่นอีกใช่ไหมครับ ผมจะได้ปลดประกาศ --浓宝努 19:32, 10 กันยายน 2555 (ICT)
แรดชวา แรดชวา เป็นสัตว์เลี้ยงลูกด้วยนมขนาดใหญ่ในอันดับสัตว์กีบคี่ในวงศ์แรด อยู่ในสกุลเดียวกันกับแรดอินเดีย เป็นหนึ่งในห้าชนิดของแรดที่ยังเหลืออยู่ ลำตัวยาว 3.1–3.2 ม.สูง 1.4–1.7 ม.มีขนาดใกล้เคียงกับแรดดำ เหนือจมูกมีนอสั้นๆ หนึ่งนอมีขนาดเล็กกว่าแรดทุกชนิด จึงได้อีกชื่อว่า แรดนอเดียว แรดชวาเป็นแรดเอเชียที่มีการกระจายพันธุ์กว้างที่สุดตั้งแต่เกาะในอินโดนีเซีย ตลอดเอเชียตะวันออกเฉียงใต้ อินเดีย และจีน ปัจจุบันแรดชวาถูกคุกคามจนอยู่ในขั้นวิกฤติ มีเพียงสองแห่งเท่านั้นที่ยังมีประชากรหลงเหลืออยู่ในป่า ไม่มีแรดชวาจัดแสดงในสวนสัตว์ แรดชวาอาจเป็นสัตว์เลี้ยงลูกด้วยนมขนาดใหญ่ที่พบได้ยากที่สุดในโลก มีประชากรแรดน้อยกว่า 40-50 ตัวในอุทยานแห่งชาติอูจุงกูลอนบนเกาะชวาในประเทศอินโดนีเซีย และประชากรจำนวนเล็กน้อย (ประเมินเมื่อปี พ.ศ. 2550) ไม่เกิน 8 ตัวในอุทยานแห่งชาติก๊าตเตียนในประเทศเวียดนาม แต่ในปัจจุบันมีการยืนยันว่าสูญพันธุ์ไปแล้ว การลดลงของแรดชวาเกิดจากการล่าเอานอซึ่งเป็นสิ่งมีค่าในการแพทย์แผนจีนซึ่งมีราคาถึง $30,000 ต่อกก.ในตลาดมืด การสูญเสียถิ่นอาศัยโดยเฉพาะผลของสงครามอย่างสงครามเวียดนาม มีส่วนในการลดลงและขัดขวางการฟื้นฟูของจำนวนประชากร แม้พื้นที่ถิ่นอาศัยที่เหลือจะได้รับการปกป้องแต่แรดชวายังคงเสี่ยงต่อการถูกล่า โรคภัยไข้เจ็บ และการสูญเสียความหลากหลายทางพันธุกรรมซึ่งจะนำไปสู่การผสมพันธุ์ในสายเลือดเดียวกัน (อ่านต่อ...) บทความคัดสรรก่อนหน้านี้: สมเด็จพระศรีสวรินทิราบรมราชเทวี พระพันวัสสาอัยยิกาเจ้า – วันอาสาฬหบูชา – สนามกีฬาซิตีออฟแมนเชสเตอร์ ที่เก็บถาวร – บทความคัดสรรอื่น ๆ
ที่รู้จักกันดีหลายดวง รวมถึง วีวาย สุนัขใหญ่ ดาวพุธ โลก ดาวพฤหัสบดี ดาวซิริอุส ดาวอัลดิบาแรน ดาวบีเทลจุส ตารางข้างล่างนี้ คือรายการของดาวฤกษ์ขนาดใหญ่ที่สุดที่เป็นที่รู้จักกันโดยเรียงตามรัศมี หน่วยวัดที่ใช้คือจำนวนเท่าของรัศมีดวงอาทิตย์ (ประมาณ 695,500 กิโลเมตรหรือ 432,450 ไมล์) ลำดับรายการที่แน่นอนนั้นยังไม่สมบูรณ์ และยังไม่สามารถระบุได้อย่างครบถ้วน เนื่องจาก ค่าต่างๆ และขนาดของดาวยังมีความไม่แน่นอนสูง ระยะห่างของดาวส่วนใหญ่ยังไม่แน่นอนอันเนื่องมาจากองศาที่แตกต่างกัน ซึ่งส่งผลต่อการวัดขนาดของดาว ดาวฤกษ์ขนาดใหญ่หลายดวงมีชั้นบรรยากาศห่อหุ้ม ซึ่งอาจอยู่ในรูปของชั้นเปลือกฝุ่นที่เคลื่อนไหวไปมา ทำให้การประเมินรัศมีของดาวไม่อาจระบุได้อย่างแน่ชัด มีเหตุผลทางทฤษฎีที่คาดได้ว่า ไม่มีดาวดวงใดในกาแล็กซีของเราจะมีขนาดใหญ่กว่า 1,500 เท่าของดวงอาทิตย์โดยประมาณ ทั้งนี้อ้างอิงจากแบบจำลองของวิวัฒนาการและขอบเขตความไร้เสถียรภาพของฮายาชิ ขีดจำกัดที่แน่นอนขึ้นอยู่กับค่าความเป็นโลหะของดาว ตัวอย่างเช่น ดาวยักษ์ใหญ่ในเมฆแมเจลแลนมีขีดจำกัดอุณหภูมิและความส่องสว่างที่แตกต่างกันเล็กน้อย ดาวฤกษ์ที่ใหญ่กว่าขีดจำกัดนี้จะพบว่าเข้าสู่การระเบิดใหญ่ และเปลี่ยนประเภทสเปกตรัมของดาวไปในเวลาเพียงไม่กี่เดือน จากการสำรวจเมฆแมเจลแลน ได้จัดประเภทดาวยักษ์แดงส่วนใหญ่เอาไว้ ในจำนวนนี้มีอยู่ 44 ดวงที่มีขนาดใหญ่กว่า 700 เท่าของรัศมีดวงอาทิตย์ ซึ่งเป็นจุดตัดข้อมูลที่นำมาแสดงในตารางนี้ ดวงที่มีขนาดใหญ่ที่สุดคือประมาณ 1,200-1,300 เท่าของรัศมีดวงอาทิตย์ รายชื่อ +รายชื่อของดาวใหญ่ที่สุด ชื่อดาว รัศมีดวงอาทิตย์(ดวงอาทิตย์ = 1) หมายเหตุ ดาวสตีเฟนสัน 2-18 2,150 ใกล้กับคลัสเตอร์เปิด สตีเฟนสัน 2 LGGS J004539.99+415404.1 1,980–2,377 ตั้งอยู่ใน Andromeda Galaxy MSX LMC 597 (W60 A27) 1,882–1,953 ตั้งอยู่ในเมฆแมเจลแลนใหญ่ LGGS J004520.67+414717.3 1,870–2,510 ตั้งอยู่ใน Andromeda Galaxy UY Scuti (en) 1,708 ± 192 LGGS J004539.99+415404.1 ดาวเอ็นเอ็มแอล หงส์ 1,650-2,775 MSX LMC 597 (W60 A27) ดาววี 838 ยูนิคอร์น 380 - LGGS J004520.67+414717.3 ดาวดับเบิลยูโอเอช จี64 1,540 ตั้งอยู่ในเมฆแมเจลแลนใหญ่ ดาวอาร์ดับเบิลยู เซเฟย์ 1,535 RW Cep is variable both in brightness (by at least a factor of 3) and spectral type (observed from G8 to M), thus probably also in diameter. Because the spectral type and temperature at maximum luminosity are not known, the quoted sizes are just estimates. ดาววีเอ๊กซ์ คนยิงธนู 1,520 เป็นตัวแปรที่มีช่วงจังหวะมองเห็นขนาดใหญ่และแตกต่างกันไปอย่างมีนัยสำคัญในขนาด ดาวเคดับเบิลยู คนยิงธนู 1,460 ดาวเควาย หงส์ The upper estimate is due to an unusual K band measurement and thought to be an artifact of a reddening correction error. The lower estimate is consistent with other stars in the same survey and with theoretical models. ดาววีวาย สุนัขใหญ่ 1,420 เดิมเคยเชื่อว่าเป็นดาวฤกษ์ที่มีขนาดใหญ่มากเสียจนขัดแย้งกับทฤษฎีวิวัฒนาการของดาวฤกษ์ แต่ภายหลังเมื่อวิธีการตรวจวัดดีขึ้น จึงพบว่าดาวมีขนาดเล็กกว่าที่เคยคิดไว้และจะระเบิดแล้ว ดาววีวี หงส์ เอ
ทางหลวงแผ่นดินหมายเลข 1035 (ต่อเขตเทศบาลนครลำปาง-แจ้ห่ม-บรรจบทางหลวงหมายเลข 120 (วังเหนือ) เป็นทางหลวงที่ก่อสร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัด สายลำปาง-แจ้ห่ม-วังเหนือ พ.ศ. 2511 โดยกรมทางหลวง ในสมัยจอมพลถนอม กิตติขจร เป็นนายกรัฐมนตรี โดยเป็นทางหลวงจังหวัดที่มีการแบ่งช่วงของการก่อสร้างเป็นช่วงต้นจากตัวเมืองลำปางผ่านตัวอำเภอแจ้ห่มถึงอำเภอวังเหนือ และต่อมาได้มีการก่อสร้างทางจากวังเหนือถึง บ้านแม่ขะจาน อำเภอเวียงป่าเป้า จังหวัดเชียงราย ตามพระราชกฤษฎีกากำหนดแนวทางหลวงที่จะสร้างทางหลวงจังหวัด สายวังเหนือ-แม่ขะจาน พ.ศ. 2513 โดยทางหลวงในช่วงหลังนี้ถูกกำหนดให้เป็นทางหลวงจังหวัดที่มีความจำเป็นต้องดำเนินการก่อสร้างโดยเร่งด่วน เมื่อมีการสร้างทางจากจังหวัดพะเยาถึงอำเภอวังเหนือ กรมทางหลวงจึงประกาศให้ทางหลวงแผ่นดินหมายเลข 1035 ช่วงวังเหนือ-แม่ขะจาน ให้เป็นส่วนหนึ่งของทางหลวงแผ่นดินหมายเลข 120 พะเยา-แม่ขะจาน ในเวลาต่อมา ความสำคัญ เป็นทางสายหลักที่ใช้ในการติดต่อกับตัวจังหวัดของประชาชนในเขตอำเภอวังเหนือ และอำเภอแจ้ห่ม จังหวัดลำปาง และยังเป็นทางเลือกสายหนึ่งที่ใช้ในการเดินทางติดต่อระหว่างจังหวัดลำปางและจังหวัดเชียงรายอีกด้วย เขตการควบคุม ทางหลวงแผ่นดินหมายเลข 1035 แบ่งเขตการควบคุมออกเป็น 3 ตอน โดยอยู่ภายใต้การควบคุมดูแลของแขวงทางหลวงลำปางที่ 1 หมวดทางหลวงลำปางที่ 1 หมวดทางหลวงแจ้ห่ม และหมวดทางหลวงวังเหนือ รายชื่อทางแยก อ้างอิง 1035 4-1035 1035
แขวงมย็อง (แปล 'อุโมงค์แห่งความสว่างไสว') เป็น แขวงหนึ่งอยู่ในเขตชุง โซล ประเทศเกาหลีใต้ อยู่ระหว่างถนนชุงมู ถนนอึลจิ และถนนนัมแดมุน มีพื้นที่ 0.99 กม² มีประชากรประมาณ 3,320 คน ส่วนใหญ่เป็นย่านการค้า เป็นหนึ่งในย่านธุรกิจและการท่องเที่ยวหลักของโซล ในปี พ.ศ. 2554, 2555 และ 2556 แขวงมย็องอยู่ในรายชื่ออันดับ 9 ของถนนช็อปปิ้งที่มีราคาแพงที่สุดในโลก พื้นที่แห่งนี้มีสิ่งก่อสร้างสำคัญทางประวัติศาสตร์สองแห่งคือ อาสนวิหารมย็องดง และโรงละครนันทา-มย็องดง ประวัติ in |แขวงมย็องขณะเกาหลีภายใต้การปกครองของญี่ปุ่น แขวงมย็องเมื่อย้อนกลับไปในสมัยราชวงศ์โชซ็อน มีชื่อเรียกว่า มย็องรเยบัง เกือบทั้งหมดเป็นย่านที่อยู่อาศัย ระหว่างช่วงเกาหลีภายใต้การปกครองของญี่ปุ่น ชื่อของย่านนี้ได้เปลี่ยนเป็น มย็องชีจ็อง ( หรือ เมจิโช ในภาษาญี่ปุ่น) และได้กลายมาเป็นย่านการค้า และทำให้การค้าในย่านถนนชุงโม เจริญมากยิ่งขึ้น และแขวงมย็องได้รับการยกฐานะเป็นแขวงอย่างเป็นทางการในปี พ.ศ. 2489 ภายหลังจากเกาหลีใด้รับเอกราชจากญี่ปุ่น ภายหลังจากช่วงสงครามเกาหลี และในช่วงทศวรรษที่ 1960 ความเจริญรุ่งเรืองทางเศรษฐกิจและหน่วยงานภาคการเงินจากถนนนัมแดมุนและถนนอึลจิ ได้แผ่ขยายมาถึงแขวงมย็อง ทำให้พื้นที่ย่านนี้มีความเจริญรุ่งเรือง และมีการก่อสร้างตึกสูงตามมา ร้านค้าปลีก, ศูนย์การค้า, ร้านอาหาร, ร้านค้าแบรนด์เนมราคาสูง และร้านขายเสื้อผ้า ตั้งขึ้นในย่านธุรกิจของแขวงมย็อง และกลายเป็นศูนย์กลางของแฟชั่น และสมัยนิยมของวัยรุ่นเกาหลีใต้ในยุค 70 นอกจากแขวงมย็องจะเป็นย่านการค้าและย่านการเงินที่สำคัญแล้ว แขวงมย็องยังเป็นสถานที่ยอดนิยมในการจัดการประท้วงทางการเมือง โดยเฉพาะในช่วงยุคการเมืองเปลี่ยนจากช่วงเผด็จการก้าวเข้าสู่ยุคประชาธิปไตย ในยุค 80 และ 90 อาสนวิหารมย็องดง ได้กลายเป็นจุดรวมตัวในการประท้วงที่สำคัญตราบเท่าปัจจุบัน ในเดือนมีนาคม พ.ศ. 2543 แขวงมย็องได้ถูกกำหนดให้เป็นย่านส่งเสริมการท่องเที่ยว และเป็นจุดที่รถประจำทางรถนำเที่ยวของรัฐบาลแวะพักด้วย อ้างอิง ข้อมูลเพิ่มเติม Visit Korea Life in Korea Myeongdong Tourist Zone (Korean) ชุงนิม
and |ยักษ์สองพี่น้อง ฟาฟเนียร์และฟาโซลต์ ในปกรณัมชุด แหวนของนีเบอลุง โดยริชชาร์ท วากเนอร์ ในเทวตำนานนอร์ส ยอตุนน์ (jǫtunn) ถูกแปลอย่างแพร่หลายว่า ยักษ์ แต่ในเชิงสัญลักษณ์ พวกเขาคือสิ่งมีชีวิตบรรพกาลที่เป็นบุคลาธิษฐานของพลังธรรมชาติอันดิบเถื่อนและไร้ระเบียบ ยอตุนน์ถือเป็นเผ่าพันธุ์ที่เก่าแก่ที่สุดในจักรวาล โดยสืบเชื้อสายมาจากปฐมยักษ์อีเมียร์ (Ymir) ผู้ถือกำเนิดขึ้นจากหยาดพิษของกลุ่มแม่น้ำเอลิวอการ์ที่ไหลมาเจอกับความร้อนในห้วงกินนุงกากัป (Ginnungagap) แม้จะถูกมองว่าเป็นคู่อริของอาศิรเทพ (Æsir) และถูกผลักไสให้อาศัยอยู่ในดินแดนยอตุนเฮย์เมอร์ (Jötunheimr) อันเต็มไปด้วยเทือกเขาสูงชันและป่าทึบ แต่ความสัมพันธ์ระหว่างยอตุนน์และทวยเทพกลับมีความซับซ้อนลึกซึ้ง เทพหลายองค์มีมารดาหรือชายาเป็นยอตุนน์ เช่น จอมเทพโอดินน์ที่มีมารดาเป็นยักษี หรือเทพนยอร์เดอร์ที่เคยอภิเษกสมรสกับนางยักษ์สกาดิ (Skaði) สิ่งนี้สะท้อนให้เห็นว่า ยักษ์ไม่ได้เป็นตัวแทนของความชั่วร้ายโดยสมบูรณ์ แต่เป็น 'ความโกลาหล' ที่จำเป็นต้องผสมผสานกับ 'ความเป็นระเบียบ' ของทวยเทพเพื่อรักษาสมดุลของจักรวาล แต่ในท้ายที่สุด เมื่อถึงวาระแห่งรักนาร็อก (Ragnarǫk) วงศ์ยักษ์จะเป็นกองกำลังสำคัญที่ลุกฮือขึ้นเพื่อทำลายล้างโครงสร้างของจักรวาลให้กลับคืนสู่ความว่างเปล่าอีกครั้ง อ้างอิง Jot
รายชื่อตอนในน้องสาวของผมไม่น่ารักขนาดนั้นหรอก เป็นลำดับการฉายของอนิเมะเรื่องน้องสาวของผมไม่น่ารักขนาดนั้นหรอก ซึ่งปัจจุบันมีทั้งหมด 2 ภาค โดยภาคแรกเริ่มฉายในวันที่ 3 ตุลาคม 2553 จนถึงวันที่ 19 ธันวาคม 2553 รวมทั้งสิ้น 13 ตอน และในส่วนของ OVA ซึ่งนับเป็นตอนต่อจากที่จบในภาคโทรทัศน์ โดยฉายทาง Nico Nico Douga, ShowTime, Movie Gate และ Bandai Channel ในช่วงวันที่ 22 กุมภาพันธ์ - 31 พฤษภาคม 2554 จำนวน 4 ตอน โดยในภาคโทรทัศน์ในตอนที่ 13 จะเป็นตอนที่จบแบบ Good end และในส่วนของ OVA ในตอนแรกจะเป็นตอนจบจริง ๆ ของเรื่อง หรือ True End และในภาคที่ 2 ใช้ชื่อว่า โดยเริ่มฉายมาตั้งแต่วันที่ 6 เมษายน 2556 โดยคาดว่าจะฉายรวมทั้งสิ้น 13 ตอน เช่นเดียวกันกับภาคแรก รายชื่อตอนในภาคแรก กรอบสีชมพู หมายถึง ตอนที่ออกอากาศทางโทรทัศน์ในประเทศญี่ปุ่น และ กรอบสีเขียว หมายถึง ตอนที่ออกอากาศทางอินเตอร์เน็ท ตอนที่ ชื่อตอน เพลงปิดประจำตอน วันที่ฉาย รายชื่อตอนในภาคที่ 2 กรอบสีเหลือง หมายถึง เป็นตอนที่ออกอากาศในโทรทัศน์ และกรอบสีส้ม หมายถึง เป็นตอนที่ออกอากาศทางอินเตอร์เน็ท ทาง นิโกะ นิโกะ โดวกะ ตอนที่ ชื่อตอน เพลงปิดประจำตอน วันที่ฉาย น
ในคริสตจักรโรมันคาทอลิก ภราดาฆราวาส เรียกโดยย่อว่า ภราดา หมายถึง บุรุษที่เป็นสมาชิกคณะนักบวชคาทอลิก แต่ไม่ได้รับศีลอนุกรมขั้นใด ๆ จึงไม่สามารถโปรดศีลศักดิ์สิทธิ์ได้ การเรียกว่า 'ภราดาฆราวาส' เพื่อให้ต่างจากผู้ได้รับศีลบวชแล้วหรือเตรียมจะรับศีลบวชต่อไป แม้จะมีชื่อว่า “ฆราวาส” แต่ภราดาฆราวาสก็มีสถานะเป็นนักบวชคาทอลิก เพราะได้ถือคำปฏิญาณของนักบวชเพื่อรับใช้พระเป็นเจ้าผ่านพันธกิจต่าง ๆ ที่คณะนักบวชที่ตนสังกัดได้กำหนดไว้ คณะนักบวชชายแต่ละคณะกำหนดบทบาทหน้าที่ของภราดาฆราวาสแตกต่างกันไป ประวัติ ภราดาฆราวาส มีต้นกำเนิดมาจากคณะนักบวชที่ใช้ชีวิตอารามวาสี ในคณะนักบวชเหล่านี้จะมีฆราวาสอุทิสตนทำงานช่วยเหลืองานต่าง ๆ ในอาราม โดยเฉพาะงานที่ใช้แรงซึ่งไม่สะดวกสำหรับนักบวชที่ต้องใช้เวลาส่วนใหญ่ไปกับการทำวัตร การรำพึงธรรม และการอธิษฐาน นักพรตเหล่านี้อาจรับศีลอนุกรมเป็นบาทหลวงด้วย ทำให้สามารถโปรดศีลศักดิ์สิทธิ์ได้ และได้เป็นบิดาฝ่ายจิตวิญญาณแก่คริสต์ศาสนิกชน ต่างจากฆราวาสที่ทำงานรับใช้ในอาราม ไม่ได้มุ่งจะบวชเป็นบาทหลวง จึงเรียกว่า “ภราดา” ซึ่งแปลว่า พี่น้อง (เพื่อให้ต่างจากบาทหลวงที่เรียกว่า คุณพ่อ) ภราดาเหล่านี้ไม่มีพันธะต้องเข้าร่วมการทำวัตร แต่เน้นทำงานที่ใช้แรง เช่น เกษตรกรรม ช่างฝีมือ ทำอาหาร ศิลปะ รวมทั้งช่วยสอนหนังสือในโรงเรียนและโบสถ์ โดยภราดาฆราวาสจะสวมเครื่องแบบแฮบิตแตกต่างจากนักพรตและไฟรเออร์ที่ได้รับศีลอนุกรม เพื่อให้สามารถแยกแยะสถานะได้อย่างชัดเจน แม้ภราดาฆราวาสจะมีสถานะต่ำกว่าบาทหลวง แต่มีวิถีชีวิตที่ทำงานได้คล่องตัวกว่า และภราดาหลายคนก็มีความรู้ความสามารถในด้านต่าง ๆ เป็นที่ยอมรับในสังคม ทำให้จำนวนภราดาในคณะนักบวชต่าง ๆ มีเพิ่มขึ้นเรื่อย ๆ จนบางคณะได้แยกภราดาออกเป็นคณะนักบวชอีกคณะหนึ่ง มีการบริหารการปกครองตนเองโดยไม่ขึ้นกับคณะนักบวชที่เป็นบาทหลวง เช่น คณะธรรมทูตพระแม่มารีย์ที่เดิมมีทั้งบาทหลวงและภราดา ต่อมาบาทหลวงกาเบรียล เดแอ ได้แยกกลุ่มภราดาออกมาตั้งเป็นคณะนักบวชอีกคณะหนึ่งที่บริหารปกครองตนเองชื่อว่าคณะพระจิต ต่อมาเรียกว่าคณะภราดาเซนต์คาเบรียล นอกจากนี้ยังมีการตั้งคณะภราดาโดยเฉพาะ เช่น คณะภราดาลาซาล ซึ่งนักบุญฌ็อง-บาติสต์ เดอ ลา ซาล ตั้งขึ้นเพื่อฝึกบุรุษที่อุทิศตนทำงานด้านการศึกษา อ้างอิง
ตารางเปรียบเทียบความรุนแรงของพายุหมุนเขตร้อน มาตราโบฟอร์ต ความเร็วลมต่อเนื่อง 1 นาที(NHC/CPHC/JTWC) ความเร็วลมต่อเนื่อง 10 นาที(WMO/JMA/MF/BOM/FMS) แปซิฟิกตะวันออกเฉียงเหนือและแอตแลนติกเหนือNHC/CPHC แปซิฟิกตะวันตกเฉียงเหนือJTWC แปซิฟิกตะวันตกเฉียงเหนือJMA มหาสมุทรอินเดียเหนือIMD มหาสมุทรอินเดียตะวันตกเฉียงใต้MF ออสเตรเลียและแปซิฟิกใต้BOM/FMS 0–7 ระดับ 1 11 พายุโซนร้อนกำลังแรง พายุไซโคลนกำลังแรง พายุโซนร้อนกำลังแรง พายุไซโคลนระดับ 2 12+ พายุเฮอริเคนระดับ 1 พายุไต้ฝุ่น พายุไต้ฝุ่นกำลังแรง พายุไซโคลนกำลังแรงมาก พายุไซโคลน พายุไซโคลนกำลังแรงระดับ 3 พายุเฮอริเคนระดับ 2 พายุเฮอริเคนขนาดใหญ่ระดับ 3 พายุไต้ฝุ่นกำลังแรงอย่างมาก พายุไซโคลนกำลังแรงอย่างมาก พายุไซโคลนรุนแรง พายุไซโคลนกำลังแรงระดับ 4 พายุเฮอริเคนขนาดใหญ่ระดับ 4 พายุไต้ฝุ่นรุนแรง พายุไซโคลนกำลังแรงระดับ 5 พายุซูเปอร์ไต้ฝุ่น พายุซูเปอร์ไซโคลน พายุไซโคลนรุนแรงมาก > > พายุเฮอริเคนขนาดใหญ่ระดับ 5 }
EMINEM ออกเพลงทั้งหมดกี่ชุด อะไรบ้าง eminem ออกเพลงทั้งหมดกี่ชุด อะไรบ้าง--115.67.192.3 11:29, 2 กรกฎาคม 2555 (ICT) พืชที่ชื่อว่ามะม่วงหาวมะนาวโห่เป็นพืชที่มีสรรพคุณอะไรบ้าง พืชที่มีชื่อว่ามะม่วงหาวมะนาวโห่เป็นพืชที่มีสรรพคุณอะไรบ้าง --110.49.227.76 12:44, 3 กรกฎาคม 2555 (ICT) อาจหมายถึง 'มะงั่วไม่รู้หาว มะนาวไม่รู้โห่' ในรถเสนชาดก เป็นผลไม้อยู่ในคชปุรนคร นางยักษ์สันธมารสั่งให้พระรถเสนไปเอามา บอกว่าใช้รักษาโรคร้ายถึงตายที่นางป่วยอยู่ได้ แต่ที่จริงหลอกให้พระรถเสนไปคชปุรนครเพื่อให้ยักษ์ในเมืองนั้นจับกิน ระหว่างทาง พระรถเสนแวะพักที่กุฏิพระฤๅษี พระฤๅษีเห็นหนังสือที่นางยักษ์สันธมารเขียนสั่งถึงนางกังรี ลูกของตนที่รักษานครอยู่ ว่า พระรถเสนมาถึงเมื่อใดให้จับกินทันที พระฤๅษีเลยแอบแก้ข้อความเป็นว่า พระรถเสนมาถึงเมื่อใดให้แต่งงานด้วยทันที กลายเป็นสำนวนว่า 'ฤๅษีแปลงสาร' 'หนามแดง' พจนานุกรมฉบับราชบัณฑิตยสถาน พ.ศ. 2542 ว่า 'ชื่อไม้พุ่มชนิด Carissa carandas L. ในวงศ์ Apocynaceae ดอกสีขาว หลอดดอกสีชมพู กลิ่นหอม ผลสีขาว สุกสีแดงคล้ำ กินได้, มะนาวไม่รู้โห่ ก็เรียก.' ในวิกิพีเดียภาษาอังกฤษมีอธิบายเกี่ยวกับ 'หนามแดง' ว่า มีแร่ธาตุเยอะ โดยเฉพาะเหล็กและวิตามีนซี มีสรรพคุณต้านโรคลักปิดลักเปิด และรักษาภาวะเลือดจางได้ ผลที่สุกแล้วมีเพกทินมาก จึงมักเอาไปดอง ทำแยม เยลลี น้ำเชื่อม หรือคั้นกินกันเป็นต้น --Aristitleism (พูดคุย) 13:05, 3 กรกฎาคม 2555 (ICT) เป็นโรคหลอดเลือดสมองแล้วจำเป็นที่ต้องขยายหรือไม่ ถ้าไม่ทำการผ่าตัดขยายหลอดเลือดแล้วมีผลอย่างไร --210.86.222.33 16:21, 9 กรกฎาคม 2555 (ICT) ใบประกอบวิชาชีพครูตามคุรุสภา สามารถใช้สมัครงานได้ที่ไหนบ้าง อย่างเช่น โรงเรียน เทศบาล วิทยาวัยเทคนิค มหาลัยราชมงคล มหาลัยพระจอมเกล้า หรือ พาณิชการ ที่ไหนจำเป็นต้องใช้ในการสมัคร ดูจากอะไรครับ--Pakornlove (พูดคุย) 13:39, 10 กรกฎาคม 2555 (ICT) ปกติแล้ว เป็นครูก็ต้องมีใบประกอบวิชาชีพครู ถ้าไม่มีเขาอาจจะไม่พิจารณาครับ --浓宝努 14:49, 14 กรกฎาคม 2555 (ICT) โรคมะเร็งทำไมเป็นแล้วถึงตาย --58.8.71.138 17:19, 16 กรกฎาคม 2555 (ICT) เพราะทำลายเนื้อเยื้อของอวัยวะสำคัญ ทำให้อวัยวะทำงานไม่ได้ ระบบการทำงานของร่างกายล้มเหลว--taweethaも (พูดคุย) 17:32, 16 กรกฎาคม 2555 (ICT) ARBUTIN --110.171.54.54 19:46, 18 กรกฎาคม 2555 (ICT) ARBUTIN คืออะไร มีคุณสมับติอย่างไรคะ Arbutin คือสารอย่างหนึ่ง เป็น whitening — lux2545 16:58, 5 ตุลาคม 2555 (ICT) ทองคำ ทำไมทองคำถึงขึ้นราคาสูงมากเพราะอะไร --58.8.238.245 19:12, 20 กรกฎาคม 2555 (ICT) เป็นไปตามอรรถประโยชน์ อุปสงค์ และอุปทาน --taweethaも (พูดคุย) 10:02, 9 ตุลาคม 2555 (ICT) ผลไม้ที่ชื่อว่าตะคร้อนั้นมีสรรพคุณอย่างไรบ้าง --110.49.241.96 16:57, 22 กรกฎาคม 2555 (ICT)